sagorsarker/bangla-wikipedia huggingface dataset:
ভিলেন (২০১৮-এর চলচ্চিত্র)

ভিলেন হলো ২০১৮ সালে মুক্তি পাওয়া বাংলা ভাষার থ্রিলার অ্যাকশন চলচ্চিত্র। এটির পরিচালনা করেন কোরিওগ্রাফার ও পরিচালক বাবা যাদব। চলচ্চিত্রটির শ্রেষ্ঠাংশে অভিনয় করেন অঙ্কুশ, মিমি এবং ঋত্বিকা সেন। ভিলেন চলচ্চিত্রটি ২০১৬ সালের তেলুগু ভাষার চলচ্চিত্র জেন্টেলম্যান থেকে অনুপ্রাণিত হয়ে তৈরি করা।
ভিলেন চলচ্চিত্রের গানসমূহ কম্পোজ করেন জ্যাম৮, দেব সেন ও অম্লান চক্রবর্তী।
হেব্বুলি (চলচ্চিত্র)

হেব্বুলি (বাংলা: শক্তিশালী হিংস্র বাঘ) হলো ২০১৭ সালে মুক্তি পাওয়া, ভারতীয় কন্নড় ভাষার থ্রিলার অ্যাকশন চলচ্চিত্র। এটি পরিচালনা করেন এস. কৃষ্ণা। চলচ্চিত্রটির শ্রেষ্ঠাংশে অভিনয় করেন কিচ্চা সুদীপ, ভি. রবিচন্দ্রন, অমলা পল প্রমুখ
চলচ্চিত্রটি প্রযোজনা করেন এস আর ভি প্রোডাকশন। ভারতের বেঙ্গালুরু, হায়দ্রাবাদ, জম্মু-কাশ্মীর এবং আইসল্যান্ডেও "হেব্বুলি" চলচ্চিত্রের শ্যুটিং হয়।
চলচ্চিত্রটি ২৩শে ফেব্রুয়ারি ২০১৭ সালে মুক্তি পায়।
"হেবূলি" চলচ্চিত্রের গল্প শুরু হয় ক্যাপ্টেন রামের (সুদীপ) উদ্ধার অভিযানের মাধ্যমে। যেখানে ৩ জন ডাক্তার, যাদের মধ্যে ডাঃ নন্দীনিও ছিলো। নন্দীনি রামের প্রেমে পড়ে, কিন্তু সে তাকে বলতে পারছিলো না। এক রাতে রামের কাছে চিঠি এলো তার ভাই আইএএস (IAS) অফিসার সত্য মুর্তি (রবীচন্দ্রন) মারা গেছেন। তখন সে ব্যাঙ্গালুর চলে আসে এবং তার ভাই কীভাবে মারা গেছে তার তদন্ত করে। পুলিশরা তার ভাই আত্মহত্যা করেছে বললেও রাম তা বিশ্বাস করতে পারছে না, সে মনে করে তার ভাইকে হত্যা করা হয়েছে। একপর্যায়ে রাম তার ভাইয়ের খুনীদের হত্যা করে এর প্রতিশোধ নেয় এবং এর মধ্যে দিয়ে গল্পের পরিসমাপ্তি ঘটে।
হেবূলি চলচ্চিত্রটি ২৩শে ফেব্রুয়ারি ২০১৭ সালে ভারতের ৫০০টি স্ক্রিনে মুক্তি পায়, যেটি কন্নড ভাষার চলচ্চিত্রের সবচেয়ে বড় চলচ্চিত্র মুক্তি। 
হেবূলি চলচ্চিত্রের গানসমূহ স্কোর এবং কম্পোজ করেন অর্জুন জনিয়া। গানের অডিও অফিসিয়ালি মুক্তি পায় ২৫শে নভেম্বর ২০১৬ সালে।
হাবিবুর রহমান মোল্লা

হাবিবুর রহমান মোল্লা (২৭ জানুয়ারি ১৯৪২-৬ মে ২০২০) ছিলেন একজন বাংলাদেশী রাজনীতিবিদ, ব্যবসায়ী ও সংসদ সদস্য। তিনি ঢাকা-৪ ও ঢাকা-৫ আসন থেকে নির্বাচিত জাতীয় সংসদের সংসদ সদস্য ছিলেন।
হাবিবুর রহমান মোল্লা ১৯৪২ সালের ২৭শে জানুয়ারি জন্মগ্রহণ করেন। তার পিতা মৃত সামসুদ্দিন মোল্লা ও মাতা রোকেয়া বেগম। তিনি মেট্রিকুলেশন (বর্তমান মাধ্যমিক) পর্যন্ত লেখাপড়া করেছেন।
মোল্লা ১৯৯১ সালে প্রথম স্বতন্ত্র প্রার্থী হিসাবে নির্বাচনে অংশ নেন কিন্তু পরাজিত হন। তিনি ১৯৯৬ সালের জুনে অনুষ্ঠিত সাধারণ নির্বাচনে ঢাকা-৪ আসন থেকে প্রথম সংসদ সদস্য নির্বাচিত হয়েছিলেন। ২০০১ সাধারণ নির্বাচনে একই আসন থেকে তিনি জাতীয়তাবাদী দলের প্রার্থী সালাহ উদ্দিন আহমেদের কাছে হেরে যান। ২০০৮ সাধারণ নির্বাচনে মোল্লা ঢাকা-৫ আসনে আওয়ামী লীগের মনোনয়ন পান এবং নির্বাচনে জয়ী হন। ২০১৪ ও ২০১৮ সালে তিনি পুনরায় সংসদ সদস্য নির্বাচিত হন।
হাবিবুর রহমান মোল্লা ৬ মে ২০২০ সালে ঢাকার স্কয়ার হাসপাতালে মৃত্যুবরণ করেন।
গানোম ডিসপ্লে ম্যানেজার

গনোম ডিসপ্লে ম্যানেজার (জিডিএম) হলো ওয়েল্যান্ড ও এক্স১১ উইন্ডো সিস্টেমের জন্য ডিসপ্লে ম্যানেজার(গ্রাফিক্যাল লগইন প্রোগ্রাম)।
ডিফল্টভাবে এক্স উইন্ডো সিস্টেম এক্সডিএম ডিসপ্লে ম্যানেজার ব্যবহার করে। যাইহোক, এক্সডিএম ইশ্যু সমাধানে কনফিগারেশন ফাইল সম্পাদনা করার প্রয়োজন হয়। কিন্তু জিডিএমে ব্যবহারকারী কমান্ড-লাইন ব্যতীত সেটিং ট্রাবলশুট বা পরিবর্তন করতে পারে।
জিডিএম ডিসপ্লে ম্যানেজার এটাচড ও রিমোট ডিসপ্লে ব্যবস্থাপনার জন্যে সবগুলো গুরুত্বপূর্ণ সমস্ত ফিচারই ব্যবহার করে। জিডিএম স্ক্র‍্যাচ থেকে লেখা হয়েছে, এবং এক্সডিএম বা এক্স কমসোর্টিয়াম কোডের কিছুই এতে নেই।
জিডিএম নিন্মোক্ত উপাদানগুলো সহিত গঠিত:
মিয়া গোলাম পরওয়ার

অধ্যাপক মিয়া গোলাম পরওয়ার (জন্ম: ৮ সেপ্টেম্বর ১৯৫৯) একজন বাংলাদেশি রাজনীতিবিদ এবং বাংলাদেশ জামায়াতে ইসলামীর সেক্রেটারি জেনারেল। এর পূর্বে ২০১৬ সালের নভেম্বর থেকে ২৫ ডিসেম্বর ২০১৯ পর্যন্ত তিনি জামায়াতের নায়েবে আমীর হিসেবে দায়িত্ব পালন করেন। এছাড়া তিনি বাংলাদেশ শ্রমিক কল্যাণ ফেডারেশনের সভাপতির দায়িত্বও পালন করেছেন। গোলাম পরওয়ার ২০০১ সালের জাতীয় সংসদ নির্বাচনে খুলনা-৫ আসন থেকে জামায়াতের মনোনয়নে সংসদ সদস্য নির্বাচিত হন।
গোলাম পরওয়ার ৮ সেপ্টেম্বর ১৯৫৯ সালে খুলনা জেলার ফুলতলা উপজেলার শিরোমণি গ্রামে জন্মগ্রহণ করেন। শিক্ষাজীবনে বি এল কলেজ থেকে 
হিসাববিজ্ঞানে বিকম. ও এমকম. পাশ করার পর অধ্যাপনা ও সাংবাদিকতার সাথে জড়িত ছিলেন।
পরওয়ার ১৯৭৪ সালে তিনি জাসদ ছাত্রলীগে যোগদান করে ছাত্র রাজনীতিতে যুক্ত হন। ১৯৭৫ সালে ছাত্র থাকাবস্থায় জামায়াতের সহযোগী ছাত্র সংগঠনে যোগদান করেন। পর্যায়ক্রমে ছাত্রশিবিরের খুলনা মহানগরীর সেক্রেটারীর দায়িত্ব পালন করেন। তিনি ১৯৯৬ সাল থেকে ২০১১ সাল পর্যন্ত খুলনা মহানগরে জামায়াতের আমীর এবং ২০১২ সাল থেকে ২০১৬ সালের নভেম্বর পর্যন্ত কেন্দ্রীয় সহকারী সেক্রেটারি জেনারেল হিসেবে দায়িত্ব পালন করেন। পরবর্তীতে জামায়াতে ইসলামীর নায়েবে আমির মনোনীত হন।
২০০১ সালের অষ্টম জাতীয় সংসদ নির্বাচনে খুলনা-৫ (ফুলতলা-ডুমুরিয়া) আসন থেকে জামায়াতের মনোনয়নে সংসদ সদস্য নির্বাচিত হন।
একই আসনে ১৯৯১ ও ২০০৮ সালের জাতীয় নির্বাচনে পরাজিত হন।
২০১৮ সালে একাদশ জাতীয় সংসদ নির্বাচনে তিনি বিশ দলীয় জোট থেকে একই আসনে প্রার্থী হিসেবে মনোনীত হন ও পরাজিত হন।
২০১০ সালের ৩০ শে জুন খুলনায় একটি মিছিল থেকে গ্রেফতার হয়ে পাঁচ বছর কারাভোগ করেন, এবং পরবর্তীতে বিভিন্ন সময়ে বিভিন্ন মেয়াদে তিন থেকে চার বার কারান্তরীন হন। তিনি ২০১২ সালে কারা বরণ করেন।
খড়গপুর সদর বিধানসভা কেন্দ্র

খড়গপুর সদর (বিধানসভা কেন্দ্র) (পূর্বে খড়গপুর টাউন নামে পরিচিত ছিল) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৪ নং খড়গপুর সদর বিধানসভা কেন্দ্রটি খড়গপুর পৌরসভা এবং খড়গপুর রেল বসতি এর খড়গপুর-১ সমষ্টি উন্নয়ন ব্লক এর অন্তর্গত। 
খড়গপুর সদর বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
কংগ্রেসের জ্ঞান সিং সোহনপাল ১৯৮২ সাল থেকে ২০০৬ সাল পর্যন্ত ৬ বার খড়গপুর টাউন বিধানসভা কেন্দ্র থেকে জয়ী হন ২০০৬ সালে আরজেডি এর প্রেমচন্দ্র ঝা কে, ২০০১ সালে সিপিআই (এম) এর লালজি পান্ডেকে, ১৯৯৬ এবং ১৯৯১ সালে সিপিআই (এম) কালিদাস নায়েককে পরাজিত করেন এবং ১৯৮৭ এবং ১৯৮২ সালে সিপিআই (এম) এর জিতেন্দ্র মিত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে জনতা পার্টির সুধীর দাস শর্মা সিপিআই (এম) এর জিতেন্দ্র মিত্রকে পরাজিত করেন।
১৯৭২, ১৯৭১ এবং ১৯৬৯ সালে কংগ্রেসের জ্ঞান সিং সোহনপাল জয়ী হন। সিপিআইয়ের নারায়ণ চৌবে ১৯৬৭, ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, খড়গপুর একটি একক আসন ছিল, কংগ্রেসের মোহম্মদ মমতাজ মোল্লা জয়ী হন।
রন হ্যাডলি

রোনাল্ড জর্জ আলফন্সো হ্যাডলি (; জন্ম: ২৯ জুন, ১৯৩৯) জ্যামাইকা উপনিবেশের কিংস্টনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৩ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। এছাড়াও, প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার ও ডার্বিশায়ারের পক্ষে খেলেছেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন রন হ্যাডলি।
১৯৫৮ থেকে ১৯৭৬ সময়কাল পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তার। ৩১.১২ গড়ে ৩২ সেঞ্চুরি সহযোগে ২১,৬৯৫ রান তুলেছেন তিনি। ব্যক্তিগত সর্বোচ্চ করেছেন ১৮৭ রান।
খেলোয়াড়ী জীবনের অধিকাংশ সময়ই ইংল্যান্ডে অতিবাহিত করেছেন। ১৯৫৮ থেকে ১৯৭৪ সময়কালে ওরচেস্টারশায়ারের প্রতিনিধিত্ব করেছেন। তন্মধ্যে, ১৯৬১ সালে কাউন্টি ক্যাপ লাভ করেন। ১৯৭২ সালে আর্থিক সুবিধা গ্রহণের খেলার জন্য মনোনীত হন ও £১০,০০০-এর অধিক পাউন্ড-স্টার্লিং লাভ করেন রন হ্যাডলি। ১৯৭১ সালে নর্দাম্পটনশায়ারের বিপক্ষে ১৮৭ ও ১০৮ রানের ইনিংস খেলেন। এরফলে ১৯৪৬ সালে এডউইন কুপারের পর প্রথম ওরচেস্টারশায়ারের খেলোয়াড় হিসেবে প্রথম-শ্রেণীর উভয় ইনিংসে সেঞ্চুরি করার গৌরবগাঁথা রচনা করেন তিনি।
সমগ্র খেলোয়াড়ী জীবনে দুই টেস্টে অংশগ্রহণের সুযোগ হয়েছে তার। ২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে রন হ্যাডলির। একই সালে একটিমাত্র ওডিআইয়ে অংশ নিয়েছেন তিনি।
১৯৭৩ সালে স্টিভ কামাচো আঘাতপ্রাপ্ত হলে ইংল্যান্ড সফররত ওয়েস্ট ইন্ডিয়ান দলে খেলার জন্য ওরচেস্টারশায়ার দল থেকে নিয়ে আসা হয়। ওয়েস্ট ইন্ডিয়ান একাদশের পক্ষে সাতটি প্রথম-শ্রেণীর খেলায় অংশগ্রহণ করেন তিনি। এছাড়াও, তিন টেস্ট নিয়ে গড়া সিরিজের প্রথম দুই টেস্টে অংশ নেন। তন্মধ্যে, প্রথম টেস্টের দ্বিতীয় ইনিংসে সংগৃহীত ৪২ রান তার টেস্ট খেলোয়াড়ী জীবনের সর্বোচ্চ ছিল। এছাড়াও, প্রুডেন্সিয়াল ট্রফিতে দ্বিতীয় ওডিআইয়ে অংশ নেন।
ক্রিকেট খেলা থেকে অবসর গ্রহণের পর রন হ্যাডলি কোচিং জগতে প্রবেশ করেন।
এক সুপরিচিত ক্রিকেটপ্রিয় পরিবার থেকে এসেছেন রন হ্যাডলি। বিখ্যাত ক্রিকেটার জর্জ হ্যাডলি সম্পর্কে তার বাবা ও ডিন হ্যাডলি তার সন্তান হয়।
জর্জ হ্যাডলি ওয়েস্ট ইন্ডিজের পক্ষে ২২ টেস্টে এবং রন হ্যাডলি’র পুত্র ডিন হ্যাডলি ইংল্যান্ডের পক্ষে ১৫ টেস্ট ও ১৩টি ওডিআইয়ে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।
বাহলা দূর্গ

বাহলা দুর্গ ওমানের 'দার্জিবেল একদার ' পার্বত্য অঞ্চলের ঐতিহাসিক দুর্গগুলোর একটি। এবং এটি ওমানের এক মাত্র ইউনেস্কো অধিভুক্ত দুর্গ যা ১৯৮৭ সালে অধিভুক্ত করা হয়।
ব্যাপক সংস্কার এবং পুনঃস্থাপন এর পর এই দুর্গটি ২০১২ সালে সাধারণের জন্য উন্মুক্ত করে দেয়া হয়।
যদিওবা ভ্রমণ ইচ্ছুক দের এই দুর্গ সম্পর্কে আরো বিস্তারিত জানার জন্য এই বিশাল কম্পলেক্স এ কোনো নির্দেশিকা  বা প্রদর্শনীর ব্যবস্থা করা হই নি যাতে ভ্রমণপিপাসুরা এই দুর্গ নিজের মত ঘুরে বেড়াতে পারে
ধরা হয়, ১২শ বা ১৫শ শতক এর দিকে বনু নেভাম গোত্রের দ্বাড়া এই দুর্গ টি প্রতিস্টা করে যারা সে সময়ে frankincense এর ব্যবসা নিয়ন্ত্রণের জন্য পরিচিত ছিল।
উক্ত কম্পলেক্সের অংশ হিসেবে উদ্যান সংলগ্ন একটি খিলান ও রয়েছে এবং ১৩ কি.মি ব্যাপ্ত প্রাচীন প্রাচীর রয়েছে যার অংশ বিশেস আজো দাড়িয়ে আছে।
কাদা এবং খড়ের তৈরী ইট এর দ্বাড়া নির্মিত হওয়ায় পুনর্সংস্কার এর পূর্ব পর্যন্ত মূল কাঠামোর ব্যাপক ক্ষয় হয়।
এই দুর্গকে ঘিরে প্রচুর কিংবদন্তি রয়েছে।
এই দুর্গ এর মুল ৩ অংশ রয়েছে।  আল কাসাবা, বাইত আল হাদিত এবং বাইত আল জাবাল।
তন্মধ্যে বাইত আল হাদিত অংশ টি ইয়ারিবা বংশের (১৬২৪-১৭৪৩)  দ্বাড়া প্রতিস্টিত হয়। এবং বাইত আল জাবাল অংশ টি অস্টাদশ শতকে স্থাপিত হয়।
১৯৯৫ সালে বাহলা দুর্গ এর সংরক্ষণ প্রচেস্টা শুরু হয়, যদিও এই পুন:সংস্কার করার মুল উদ্দেশ্যই ছিল দুর্গ কে নতুন করে তোলা। যদিও এই সংস্কার কোনোরকম প্রত্নতাত্ত্বিক, স্থানাঙ্ক, স্থাপত্য বা প্রযুক্তিগত সমীক্ষা ছাড়াই করা হয়েছিল।
স্টিভ জেমস

স্টিফেন পিটার জেমস (; জন্ম: ৭ সেপ্টেম্বর, ১৯৬৭) গ্লুচেস্টারশায়ারের লিডনে এলাকায় জন্মগ্রহণকারী প্রতিভাধর ও সাবেক ইংরেজ আন্তর্জাতিক ক্রিকেটার ও সাংবাদিক। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন ও জিম্বাবুয়ের ঘরোয়া ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন স্টিভ জেমস। এছাড়াও, ডানহাতি মিডিয়াম বোলিংয়ে পারদর্শীতা দেখিয়েছেন তিনি।
ইংরেজ কাউন্টি ক্রিকেটে ১৯৮৫ থেকে ২০০৩ সাল পর্যন্ত গ্ল্যামারগনের পক্ষে ১৭ মৌসুম অতিবাহিত করেন। এ সময়ে ২৪৫টি প্রথম-শ্রেণীর খেলায় অংশ নিয়ে ৪০ ঊর্ধ্ব গড়ে ১৫,৮৯০ রান তুলেন। এ পর্যায়ে ৪৭টি সেঞ্চুরি করার গৌরব অর্জন করেন। তন্মধ্যে, ২০০০ সাসেক্সের বিপক্ষে ব্যক্তিগত সর্বোচ্চ অপরাজিত ৩০৯ রানের ইনিংস খেলেছিলেন তিনি। এ ইনিংসটি অদ্যাবধি গ্ল্যামারগনের সর্বোচ্চ ব্যক্তিগত রানের মর্যাদা পাচ্ছে।
নয় মৌসুমে সহস্রাধিক রান তুলেছিলেন তিনি। ১৯৯৬ সালে ১,৭৬৬ রান তোলার পর পরের বছরই ১,৭৭৫ রান তুলেছিলেন। ফলশ্রুতিতে ইংল্যান্ড এ দলের পক্ষে খেলার জন্য মনোনীত হন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯৭ প্রফেসনাল ক্রিকেটার্স অ্যাসোসিয়েন কর্তৃপক্ষ তাকে পিসিএ বর্ষসেরা খেলোয়াড় হিসেবে নামাঙ্কিত করে।
প্রথম-শ্রেণীর খেলোয়াড়ী জীবনের শেষ তিন মৌসুম গ্ল্যামারগন দলের অধিনায়কের দায়িত্ব পালন করেছেন। গ্ল্যামারগনে খেলার পাশাপাশি দুই মৌসুম জিম্বাবুয়ের ঘরোয়া প্রথম-শ্রেণীর ক্রিকেট লীগে ম্যাশোনাল্যান্ড দলের পক্ষে খেলেছিলেন স্টিভ জেমস। ২০০৩ সালে ৩৫ বছর বয়সে প্রথম-শ্রেণীর ক্রিকেটকে বিদায় জানান।
সুন্দর খেলা প্রদর্শনের ফলে টেস্ট খেলার জন্য তাকে ইংরেজ দলে অন্তর্ভুক্ত করা হয়। ১৮ জুন, ১৯৯৮ তারিখে টেস্ট ক্রিকেটে অভিষেক ঘটে স্টিভ জেমসের। এরপর ২৭ আগস্ট, ১৯৯৮ তারিখে নিজস্ব দ্বিতীয় ও সর্বশেষ টেস্টে অংশ নেন তিনি। সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ হয় স্টিভ জেমসের। চার ইনিংসে অংশ নিয়ে সর্বমোট ৭১ রান তুলতে পেরেছেন তিনি। ব্যক্তিগত সর্বোচ্চ রান করেন ৩৬।
২০০৩ সালে প্রথম-শ্রেণীর ক্রিকেট থেকে অবসর নেয়ার পর সাংবাদিকতার দিকে ঝুঁকে পড়েন তিনি। সানডে টেলিগ্রাফে ক্রিকেট ও রাগবি খেলার প্রতিবেদন লিখছেন। এছাড়াও, ডেইলি টেলিগ্রাফে মাঝেমাঝে এ বিষয়ে লিখে থাকেন। এরপর ২০১৬ সালের বড়দিনের পূর্বে এ দায়িত্ব থেকে অব্যাহতি নেন। বর্তমানে টাইমসের সাথে জড়িত তিনি।
ক্রিকেট খেলার পাশাপাশি রাগবি খেলায়ও তিনি সিদ্ধহস্তের পরিচয় দিয়েছেন। লিডনে আর.এফ.সি দলের পক্ষে ফুল ব্যাক অবস্থানে খেলতেন। ১৯৮৫-৮৬ মৌসুম থেকে ১৯৯৫-৯৬ মৌসুম পর্যন্ত খেলোয়াড়ী জীবন পার করে ১৪০ পয়েন্ট লাভ করেন। তন্মধ্যে, ৮১ খেলায় অংশ নিয়ে ৩১ ট্রাইজ ছিল তার।
দক্ষিণ চর বংশী ইউনিয়ন

৮নং দক্ষিণ চর বংশী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার দক্ষিণাংশে দক্ষিণ চর বংশী ইউনিয়নের অবস্থান। এ ইউনিয়নের পশ্চিমে ও উত্তর-পশ্চিমে উত্তর চর বংশী ইউনিয়ন, উত্তর-পূর্বে চর মোহনা ইউনিয়ন, পূর্বে লক্ষ্মীপুর সদর উপজেলার চর রুহিতা ইউনিয়ন এবং দক্ষিণে লক্ষ্মীপুর সদর উপজেলার চর রমণীমোহন ইউনিয়ন অবস্থিত।
দক্ষিণ চর বংশী ইউনিয়ন রায়পুর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
মধ‍্যমানের তবে দিন দিন উন্নত হচ্ছে
দক্ষিণ চর বংশী ইউনিয়নে মোট শিক্ষা প্রতিষ্টান ১৪টি। এর মধ্যে ২টি মাধ্যমিক বিদ্যালয়, ৯টি সরকারি প্রথমিক বিদ্যালয়, ১টি দাখিল মাদ্রাসা ও ২টি কওমী মাদ্রাসা। 
লক্ষ্মীপুর শহর থেকে ১৪ কিমি পশ্চিমে অবস্থান
নদীঃ ডাকাতিয়া নদী
১.হামিদগঞ্জ বাজার(আখন বাজার)
২.মোল্লারহাট
৩.হাজীমারা বাজার
৪.কালুবেপারি হাট
৫.মিয়ার হাট
৬.সমিতির হাট
প্রতি বছর কালু বেপারীর বাজারে পৌষ মেলা অনুষ্ঠিত হয়।
১.হাজীমারা স্লুইজ গেইট
২. রাহুল ঘাট
চেয়ারম্যানঃ জনাব আবু জাফর মোহাম্মদ সালেহ(মিন্টু ফরায়েজি)
দক্ষিণ চর আবাবিল ইউনিয়ন

দক্ষিণ চর আবাবিল বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার উত্তরাংশে দক্ষিণ চর আবাবিল ইউনিয়নের অবস্থান। এ ইউনিয়নের পশ্চিমে উত্তর চর আবাবিল ইউনিয়ন, দক্ষিণে উত্তর চর বংশী ইউনিয়ন, পূর্বে চর মোহনা ইউনিয়ন ও রায়পুর ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।
দক্ষিণ চর আবাবিল ইউনিয়ন রায়পুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
হাট-বাজার তালিকা, 
 দর্শনীয় স্থানসমূহ
লক্ষ্মীপুর সদর থানা

লক্ষ্মীপুর সদর থানা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।
লক্ষ্মীপুর সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন।
চন্দ্রগঞ্জ থানা

চন্দ্রগঞ্জ থানা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।
লক্ষ্মীপুর সদর উপজেলার ৯টি ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন।
লক্ষ্মীপুর পৌরসভা

লক্ষ্মীপুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
২৮.২৬ বর্গ কিলোমিটার।।
লক্ষ্মীপুর সদর উপজেলার মধ্যাংশে লক্ষ্মীপুর পৌরসভার অবস্থান। এ পৌরসভার উত্তরে দক্ষিণ হামছাদী ইউনিয়ন; পূর্বে পার্বতীনগর ইউনিয়ন, বাঙ্গাখাঁ ইউনিয়ন ও লাহারকান্দি ইউনিয়ন; দক্ষিণে টুমচর ইউনিয়ন ও শাকচর ইউনিয়ন এবং পশ্চিমে চর রুহিতা ইউনিয়ন ও দালাল বাজার ইউনিয়ন অবস্থিত।
১৯৭৬ সালের ১ সেপ্টেম্বর তৎকালীন ৫নং বাঞ্চানগর ইউনিয়ন লক্ষ্মীপুর পৌরসভায় রূপান্তরিত হয়। পরে এই পৌরসভাটির বিস্তৃতি ঘটে।
লক্ষ্মীপুর পৌরসভায় ১৫টি ওয়ার্ড রয়েছে। এ পৌরসভার প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
ঢাকা সায়েদাবাদ বাস টার্মিনাল থেকে লক্ষ্মীপুরের দূরত্ব প্রায় ২২০ কি.মি. এবং চট্টগ্রাম এ.কে খাঁন বাস টার্মিনাল থেকে প্রায় ১৭৫ কি.মি...
লক্ষ্মীপুর পৌরসভায় জনসংখ্যা প্রায় ১৫০০০০ জন। পুরুষ ভোটার সংখ্যা ৩০১১০ জন
মহিলা ভোটার সংখ্যা ২৮৯৬৪ জন
লক্ষ্মীপুর পৌরসভায় শিক্ষার হার প্রায় ৪৫ শতাংশ স্বাক্ষরতার হার প্রায় ৮৫ শতাংশ।
এখানকার অর্থনীতি প্রধানত কৃষিনির্ভর।
বর্তমান মেয়র মোজাম্মেল হায়দার মাসুম ভূঁইয়া।
বাঞ্চানগর ইউনিয়ন

বাঞ্চানগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি সাবেক ইউনিয়ন।
বাঞ্চানগর ইউনিয়ন ছিল লক্ষ্মীপুর সদর উপজেলার ৫নং ইউনিয়ন পরিষদ। ১৯৭৬ সালের ১ সেপ্টেম্বর এ ইউনিয়নের সম্পূর্ণ অংশ লক্ষ্মীপুর পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে যায়।
টনি ব্লেইন

টনি এলস্টোন ব্লেইন (; জন্ম: ১৭ ফেব্রুয়ারি, ১৯৬২) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার, কোচ ও ধারাভাষ্যকার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শিতা দেখিয়েছেন টনি ব্লেইন।
সমগ্র খেলোয়াড়ী জীবনে ১১ টেস্ট ও ৩৮টি একদিনের আন্তর্জাতিকে অংশগ্রহণের সুযোগ ঘটে টনি ব্লেইনের।
২১ আগস্ট, ১৯৮৬ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। প্রায়শঃই তাকে ইয়ান স্মিথ ও অ্যাডাম প্যারোরের স্থলাভিষিক্ত হতে হতো।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন টনি ব্লেইন। এরপর ধারাভাষ্যকারের ভূমিকায় অবতীর্ণ হন তিনি। কার্লটন বলিং কলেজে শিক্ষকতা করেছেন। বর্তমানে তিনি ডিক্সন্স অ্যালার্টন একাডেমিতে কর্মরত।
কিছু শৈশব

কিছু শৈশব হুমায়ূন আহমেদ এর স্মৃতিচারণ মূলক বই। এটি কোনো উপন্যাস না। বইটিতে লেখক তার আপন শৈশবের কথাগুলো বলেছেন। অকপটে স্বীকার করেছে তার ছোট বেলার দুষ্টুমির কথা। কথার ফাঁকে ফাঁকে সে তার পরিবারের সকলের কথা বলেছেন।
কখনো কখনো আপনজনদের নিয়ে ছোট গল্পও ফেঁদেছেন। কখনো আবার প্রকাশ করেছেন ব্যক্তিগত দুঃখকথা।
বইটি সম্পর্কে হুমায়ূন আহমেদ বইয়ের ফ্ল্যাপে লিখেছেন:
দিল্লির ইতিহাস

ভারতের রাজধানী দিল্লির দীর্ঘ ইতিহাস রয়েছে এবং অতীতে শহরটি বিভিন্ন সাম্রাজ্যগুলির রাজধানী হিসাবে ভারতের একটি গুরুত্বপূর্ণ রাজনৈতিক কেন্দ্র ছিল। দিল্লির প্রাচীন ইতিহাসের বেশিরভাগই কোন প্রমাণ খুঁজে পাওয়া যায়নি এবং এটি ইতিহাসের একটি হারিয়ে যাওয়া সময় হিসাবে বিবেচিত হতে পারে। দিল্লির বিস্তৃত ইতিহাস ১২ শতকের দিল্লির সুলতানাতের সূত্রপাতের সাথে শুরু হয়। তখন থেকে দিল্লি শক্তিশালী সাম্রাজ্য ও শক্তিশালী রাজ্যের উত্তরাধিকারের কেন্দ্রস্থল ছিল। দিল্লিকে দীর্ঘতম সময়ের জন্য রাজধানী শহর এবং বিশ্বের অন্যতম প্রাচীনতম শহরগুলির মধ্যে একটি। এই শহরটিকে বারবার নির্মিত, ধ্বংস এবং পুনর্গঠন করা হয়েছে। যেহেতু বাইরের শক্তিগুলি সফলভাবে ভারতীয় উপমহাদেশ আক্রমণ করেছিল এবং দিল্লির বিদ্যমান রাজধানী শহরকে ধ্বংস করে জয়লাভ করেছিল। কৌশলগত অবস্থানের দ্বারা প্রভাবিত হয়ে এবং বসবাস করার জন্য তারা শহরটিকে তারা আবার পুনঃনির্মাণ করেছি। দিল্লির মূল হিন্দু, ইসলামী (শহরটিতে ইসলামী শাসন সাত শতাব্দী ধরে বিস্তৃত) ঐতিহ্যের সঙ্গে ব্রিটিশ শাসনকালে নির্মিত লতিয়েন্সের দিল্লিতে ব্রিটিশ স্থাপত্য রয়েছে।
দিল্লির উল্লেখযোগ্য প্রাগৈতিহাসিক স্থানগুলির মধ্যে রয়েছে আনন্দপুর (বদরপুর অঞ্চলে)। এছাড়াও হরপ্পা সভ্যতার সময়কার নরলা ও নন্দ নগরীর প্রত্নস্থান রয়েছে। প্রাচীন সাহিত্যে দিল্লীর ইতিহাসের উল্লেখগুলি করা হয়েছিল পৌরাণিক কাহিনী এবং কিংবদন্তি উপর ভিত্তি করে। হিন্দু মহাকাব্য মহাভারত অনুসারে ইন্দ্রপ্রস্থ ("ঈশ্বর ইন্দ্রের শহর") নামে একটি শহরে পণ্ডাবদের রাজধানী ছিল। একটি দৃঢ় বিশ্বাস রয়েছে যে প্রাচীন ইন্দ্রপ্রস্থের স্থান পুরাতন কেল্লা নির্মিত হয়েছিল। এই স্থানে খনন করে উত্তর-ভারতীয় কৃষ্ণ চিক্কণ মৃৎপাত্র (৭০০-২০০ খ্রিষ্টপূর্বে) এবং চিত্রিত ধূসর ধাতব টুকরা পাওয়া গেছে। এই পুরাতন দ্রব্যগুলির উপর ভিত্তি করে অনুমান করা হচ্ছে দিল্লি এলাকায় প্রথম বসতি স্থাপিত হয়েছিল ১০০০ খ্রিষ্টপূর্বাব্দে।
১৯৬৬ সালে মৌর্য সম্রাট অশোক (২৭২-৩৩৬ খ্রিষ্টাপূর্বাব্দ) এর একটি শিলালিপি শ্রীনিবাসপুরীর কাছে আবিষ্কৃত হয়েছিল। ১৪ শতকে ফিরাজ শাহ তুঘলক কর্তৃক অশোকের নির্দেশাবলীর সাথে দুটি বেলেপাথরের স্তম্ভ আনা হয়েছিল। কুতুব মিনারের কাছে বিখ্যাত লৌহ স্তম্ভটি গুপ্ত রাজবংশের সম্রাট প্রথম কুমার গুপ্ত (১০২০-৫৪০ খ্রিষ্টাব্দ) দ্বারা দশম শতাব্দীতে দিল্লিতে স্থানান্তরিত হয়।
আলি বাবা (খাদ)

আলি বাবা হল শনির অন্যতম প্রাকৃতিক উপগ্রহ এনসেলাডাসের উত্তর গোলার্ধ্বে অবস্থিত একটি বৃহদাকার খাদ। ভয়েজার ২ কর্তৃক প্রেরিত একটি ছবিতে আলি বাবা প্রথম আবিষ্কৃত হয়। এই খাদটি ৫৫.১° উত্তর অক্ষাংশ ও ২২.৩° পশ্চিম দ্রাঘিমাংশে অবস্থিত। এটির ব্যাস ৩৯.২ কিলোমিটার। আলি বাবা খাদটি আলাদিন ও সামাদ খাদ দু’টির নিকটে অবস্থিত। আলি বাবার অভ্যন্তরভাগে একটি বিরাট গমুজ রয়েছে, যা দেখে অনুমান করা হয় খাদটি সান্দ্র শিথিলকরণের মধ্যে দিয়ে গিয়েছে। গম্বুজের শীর্ষদেশটি খাদের প্রান্তভাগ অপেক্ষাও বেশি উঁচু।
স্যার রিচার্ড বার্টন অনূদিত "এক সহস্র এক আরব্য রজনী" গ্রন্থের "আলিবাবা ও চল্লিশ চোর" গল্পের নায়ক আলি বাবার নামানুসারে এই খাদটির নামকরণ করা হয়েছে।
সৈয়দ আবু হোসেন

সৈয়দ আবু হোসেন বাবলা (জন্ম ১২ অক্টোবর ১৯৫৬) হলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টি (এরশাদ) এর প্রেসিডিয়াম সদস্য এবং জাতীয় সংসদের তিন বারের নির্বাচিত সংসদ সদস্য।
সৈয়দ আবু হোসেন ১৯৫৬ সালের ১২ অক্টোবর জন্মগ্রহণ করেন। তার পিতার নাম সৈয়দ একরাম হোসেন ও মাতার নাম ফাতেমা খাতুন।
আবু হোসেন ছাত্র জীবনে বাংলাদেশ ছাত্রলীগের সাথে জড়িত ছিলেন। তিনি বাংলাদেশ কৃষি বিশ্ববিদ্যালয়ের ছাত্রসংসদের সাধারণ সম্পাদক ছিলেন। এরপর তিনি আওয়ামীগের রাজনীতি সাথে জড়িত হন। 
শেখ হাসিনার ব্যক্তিগত সহকারী হিসাবেও কাজ করেন। কিন্তু দলের মনোনয়ন না পেয়ে স্বতন্ত্র প্রার্থী হয়ে নির্বাচন করলে আওয়ামী লীগ থেকে তাকে বহিস্কার করে। 
পরে তিনি জাতীয় পার্টিতে যোগ দেন।
আবু হোসেন বাবলা ১৯৮৬ সালে প্রথম সংসদ সদস্য নির্বাচিত হন জাতীয় পার্টি প্রার্থী হিসেবে ঢাকা-৪ আসন থেকে। ১৯৮৮ সালে তিনি পুনরায় একই আসন থেকে জাতীয় পার্টি প্রার্থী হিসেবে সংসদ সদস্য হন।
বাবলা ২০০৮ সাধারণ নির্বাচনে জাতীয় পার্টি প্রার্থী হিসেবে প্রাথী হয়ে ঢাকা-৫ আসন থেকে নির্বাচন করেন কিন্তু পরাজিত হন। 
২০১৪ সালে তিনি ঢাকা-৪ আসন থেকে মহাজোটের ব্যানারে জাতীয় পার্টি প্রার্থী হিসেবে নির্বাচনে অংশগ্রহণ করেন এবং ১৭,৭৭২টি ভোট পেয়ে বিজয়ী হন।
২০১৮ সালের একাদশ জাতীয় সংসদ নির্বাচনে তিনি মহাজোটের ব্যানারে জাতীয় পার্টি প্রার্থী হিসেবে অংশগ্রহণ করে বিজয়ী হন।
২০২৪ সালের দ্বাদশ জাতীয় সংসদ নির্বাচনে তিনি জাতীয় পার্টি প্রার্থী হিসেবে অংশগ্রহণ করে পরাজিত হন।
কামরুল ইসলাম (রাজনীতিবিদ)

মোহাম্মদ কামরুল ইসলাম (জন্ম: ১ জুন ১৯৫০) হলেন বাংলাদেশের একজন আইনজীবী ও রাজনীতিবদ যিনি ঢাকা-২ আসনের সংসদ সদস্য। তিনি ১৩ জানুয়ারি ২০১৪ সাল থেকে ৬ জানুয়ারি ২০১৯ সাল পর্যন্ত খাদ্যমন্ত্রী হিসেবে দায়িত্ব পালন করছেন।
কামরুল ইসলাম ১৯৫০ সালের ১লা জুন ঢাকার মোহাম্মদপুরে জন্মগ্রহণ করেন। তার পিতা হাকিম খোরশেদুল ইসলাম এবং মাতা হালিমা খাতুন চৌধুরী তারা ব্রাহ্মণবাড়ীয়া থেকে ঢাকায় আসেন। তিনি ১৯৬৫ সালে ঢাকার আরমানিটোলা সরকারি উচ্চ বিদ্যালয় থেকে এস.এস.সি পাশ করেন। ১৯৬৭ সালে তিনি গভর্নমেন্ট ইসলামিক ইন্টারমিডিয়েট কলেজ থেকে উচ্চ মাধ্যমিক, ১৯৭০ সালে ঢাকা বিশ্ববিদ্যালয় থেকে স্নাতক এবং ১৯৮২ সালে এল.এল.বি পাশ করেন।
ঢাকা বারে যোগদানের মাধ্যমে আইন পেশা শুরু করেন কামরুল ইসলাম। পরে বাংলাদেশ সুপ্রিম কোর্টের আইনজীবী হিসেবে যোগদান করেন। ১৯৯৬-২০০১ সালে কামরুল ইসলাম ঢাকার পাবলিক প্রসিকিউটর হিসেবে দায়িত্ব পালন করেন।
কামরুল ইসলাম ১৯৬৯ সালে ছাত্রলীগের নেতা হিসেবে ৬ দফা ও ১১ দফা ভিত্তিক গণআন্দোলনে অংশ নেন। তিনি বাংলাদেশ আওয়ামী লীগ ঢাকা মহানগর শাখার যুগ্ম সাধারণ সম্পাদক।
তিনি ২০০৮ সাধারণ নির্বাচনে ঢাকা-২ আসনের জন্য আওয়ামী লীগের মনোনীত প্রার্থী হয়ে নির্বাচন করেন এবং নির্বাচনে জয়ী হয়ে হন। ২০১৪ সালে তিনি বিনা প্রতিদন্দ্বীতায় পুনরায় সংসদ সদস্য হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনঃরায় সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
তিনি ২০০৮ থেকে ২০১৪ পর্যন্ত বাংলাদেশ সরকারের আইন বিচার ও সংসদ বিষয়ক মন্ত্রণালয়ের প্রতিমন্ত্রী ছিলেন। ১২ ফেব্রুয়অরি ২০১৪ থেকে তিনি খাদ্য মন্ত্রীর দায়িত্ব পালন করেন। তিনি বর্তমানে বাংলাদেশ আওয়ামী লীগ এর একজন প্রেসিডিয়াম সদস্য।
কামরুল ইসলাম ১৯৭৪ সালের ডিসেম্বরে বেগম তায়েবা ইসলামের সঙ্গে বিবাহ বন্ধনে আবদ্ধ হন। এই দম্পতীর চার সন্তান - সায়েমা ইসলাম, সামিরা ইসলাম, সেগুপ্তা ইসলাম ও ডা. তানজির ইসলাম।
হাকিম হাফেজ আজিজুল ইসলাম তার বড় ভাই, যিনি মুক্তিযুদ্ধকালে নেজামে ইসলামি পার্টির কেন্দ্রীয় প্রচার সম্পাদক ছিলেন এবং ঢাকায় প্রথম শান্তি কমিটি গঠন করেন। মুক্তিযুদ্ধের সময় তার ভাইয়ের মালিকানাধীন প্রিন্টিং প্রেসে তিনি ম্যানেজার হিসেবে কাজ করতেন। শেখ মজিবুর রহমানসহ পাকিস্তান বিরোধী আন্দোলনকার তথা মুক্তিযোদ্ধাদের নিয়ে তিনি এ পত্রিকায় ‘ইবলিশের দিনলিপি’ নামে সাপ্তাহিক বিশেষ সম্পাদকীয় প্রকাশ করতেন।
তাছাড়াও খাদ্যমন্ত্রী থাকাকালীন পঁচা গম কিনে তিনি সমালোচনার মুখে পড়েন।
মশাজানের দিঘী

মশাজানের দিঘী বাংলাদেশের সিলেট বিভাগের হবিগঞ্জ জেলা শহরের  পাঁচ মাইল দক্ষিণে অবস্থিত একটি দিঘী। দিঘীটি স্থানীয় ভাবে মশাজানের দিঘী নামে পরিচিত, ষোল’শ শতকের প্রথম দিকে দুইশত একর সীমানার মধ্যভাগে অবস্থিত এ দীঘির প্রতিষ্ঠাতা আধ্যাত্নিকপুরুষ খ্যাত সৈয়দ গোয়াস উদ্দীন। তিনি ছিলেন মধ্য যোগীয় মহাকবি সৈয়দ সুলতানের জ্যেষ্ঠসন্তান এবং সিলেট ও তরফ বিজয়ী সিপাহসালার সৈয়দ নাসির উদ্দিন'র ষষ্ঠ অধস্থনপুরুষ। দৃষ্টিনন্দন ও সুবিশাল এ দীঘিটি বাংলাদেশের দর্শনীয় স্থান হিসাবে স্বীকৃত।<mapframe latitude="24.327848367931505" longitude="91.45220650793601" zoom="17" width="247" height="299" align="right" />
চারপাশে ঘন গাছগাছালি পরিবেষ্টিত লম্বাটে চৌকোণা আকৃতির দিঘীটির তলভাগে কোন রহস্যজনক কারণে অসংখ্য ছোটবড় নিকষকাল রঙের অমসৃণ শিলাখণ্ড বিদ্ধমান।
দৃশ্যত (পরীক্ষিত নয়) এই পাথরগুলো উল্কাপিণ্ডের সাথে হুবহু সামঞ্জস্যপূর্ণ। হয়তো এই পাথরগুলোর প্রভাবেই এর পানি কাঁচের ন্যায় এতটাই স্বচ্ছ যে অনেক গভীরের তলদেশ পর্যন্ত স্পষ্টত দেখা যায়। এই দিঘীর পানিতে বিভিন্ন রকম মাছ থাকা স্বত্বেও আশ্চর্যজনক ভাবে লক্ষ্যণীয় বিষয় যে এতে কোনও ধরনের কচুরিপানা, জলজ উদ্ভিদ, সাধারণ কীটপতঙ্গ বা জোঁক-ব্যাঙ একেবারেই টিকে থাকতে পারেনা।
তাছাড়াও স্থানীয় জনগণের পরীক্ষিত বিষয় হিসেবে এটাও স্বীকৃত যে এই দিঘীতে কয়েকবার গোসল করলে সাধারণ চর্মরোগ সেরে যায়। কিন্তু এসবের কারণ নিরূপণে স্মরণকাল যাবত অলির কেরামত বলে প্রচলিত একটা লোকশ্রুতি ব্যতীত বিজ্ঞানভিত্তিক কোন পরীক্ষা নিরীক্ষা হয়েছে বলে জানা যায়নি। মশাজানের দীঘির মতো এমন আরো জলাধার আছে যা আউলিয়ায়ে কিরামদের কারামতের সাথে সম্পৃক্ত। তার মধ্যে উল্ল্যেখযোগ্য খাজা মঈনুদ্দিন চিশতী এবং আনা সাগরের অলৌকিক ঘটনা।
আবহমান কাল থেকে প্রচলিত লোকশ্রুতি বা স্থানীয়দের লালিত কিংবদন্তি যে, অত্র বিজন স্থানে একটি সুপেয় জলাশয়ের জন্য আল্লাহ্‌র কাছে তার প্রিয় অলী সৈয়দ গোয়াস উদ্দীন মদদ প্রার্থনার প্রেক্ষিতে আকাশ আলোকিত করে নেমে আসা ফেরেশতাদের দ্বারা এক রাতেই এই দিঘী সৃষ্টি হয়েছে। একারণেই সৃষ্টির পর থেকে কখনও এ দিঘিকে সংস্কার কিংবা পুনঃখননের প্রয়োজন হয়নি, কালক্রমে নিজে থেকেই এটা গভীরতা প্রাপ্ত হয়।
গুগল ফর্ম

গুগল ফর্ম একটি জরিপ পরিচালনামূলক অ্যাপ্লিকেশন যা গুগল ড্রাইভ অফিস স্যুটসহ গুগল দস্তাবেজ, গুগল পত্রক এবং গুগল স্লাইডগুলির সাথে অন্তর্ভুক্ত। ডক্স, পত্রক এবং স্লাইডগুলিতে পাওয়া সমস্ত সহযোগিতা এবং ভাগ করার বৈশিষ্ট্যগুলি ফর্মে রয়েছে।
গুগল ফর্মগুলি এমন একটি সরঞ্জাম যা ব্যবহারকারীদের কাছ থেকে ব্যক্তিগতকৃত জরিপ বা কুইজের মাধ্যমে তথ্য সংগ্রহ করার অনুমতি দেয়। তথ্য তারপর সংগ্রহ এবং স্বয়ংক্রিয়ভাবে একটি স্প্রেডশীটে সংযুক্ত করা হয়। স্প্রেডশীটটি জরিপ এবং কুইজের প্রতিক্রিয়ার পরিসংখ্যানসহ পূর্ণ করা হয়।
ফরম সেবা কয়েক বছর ধরে বেশ কয়েকটি হালনাগাদের মধ্যে দিয়ে গেছে। নতুন বৈশিষ্ট্যগুলির মধ্যে রয়েছে মেনু অনুসন্ধান, অজানাভাবে ক্রম করার জন্য প্রশ্নের ক্রম এলোমেলো করা, ব্যক্তি প্রতি প্রতিক্রিয়া সীমাবদ্ধ করা, URL ছোট করা,
কাস্টম থিম, ফর্ম তৈরি করার সময় স্বয়ংক্রিয়ভাবে উত্তরের পরামর্শ উৎপন্ন করা এবং এবং ব্যবহারকারীদেরকে প্রশ্নের উত্তর দেওয়ার জন্য একটি "আপলোড ফাইল" করার বিকল্প যা তাদেরকে কোন সামগ্রী বা ফাইল তাদের কম্পিউটার বা Google ড্রাইভের ফাইলগুলি থেকে দেয়ার জন্য প্রয়োজনীয়।। আপলোড বৈশিষ্ট্য শুধুমাত্র জি সুইটের মাধ্যমে উপলব্ধ।
অক্টোবরে ২০১৪-এ গুগল গুগল ফরমের জন্য অ্যাড-অন চালু করেছে, যা জরিপগুলিতে আরো বৈশিষ্ট্যের জন্য নতুন সরঞ্জাম তৈরি করতে তৃতীয় পক্ষের ডেভেলপারগণকে অনুমতি প্রদান করে।
২০১৭ সালের জুলাই মাসে গুগল কয়েকটি নতুন বৈশিষ্ট্য যোগ করার জন্য ফরম হালনাগাদ করেছে। "বুদ্ধিমান প্রতিক্রিয়া যাচাইকরণ" যা ফর্ম ক্ষেত্রগুলিতে পাঠ্য ইনপুট শনাক্ত করতে পারে যা কী লিখিত হয় তা চিহ্নিত করতে পারে এবং ব্যবহারকারীকে ভুল ইনপুটের তথ্য সংশোধন করার জন্য জিজ্ঞাসা করতে সক্ষম। গুগল ড্রাইভে ফাইল-ভাগিং সেটিংসের উপর নির্ভর করে ব্যবহারকারীরা তাদের নিজ নিজ সংস্থার বাইরের ব্যক্তিদের কাছ থেকে ফাইল আপলোডের অনুরোধ করতে পারেন, প্রাথমিকভাবে ১ গিগাবাইটে তা নির্ধারণ করা, যা ১ টিবিতে পরিবর্তিত করা যেতে পারে। একটি নতুন টিকবক্স গ্রিড একটি টেবিলে বহু-বিকল্প উত্তর দেয়াকে সক্ষম করে। সেটিংসে, ব্যবহারকারীরা তাদের পছন্দ পরিবর্তন করতে পারে যা সব ফর্মগুলিতে কার্যকর হয়, যেমন সর্বদা ইমেল ঠিকানাগুলি সংগ্রহ করার পছন্দ।
কিউটব্রাউজার

কিউটব্রাউজার () গ্নু/লিনাক্স, মাইক্রোসফট উইন্ডোজ, কিছু বিএসডি অপারেটিং সিস্টেম এবং ম্যাকওএসের জন্যে ভিম-স্টাইল কিবাইন্ডিং ও মিনিমাল গ্রাফিক্যাল ইউজার ইন্টারফেস-সংবলিত একটি ওয়েব ব্রাউজার। এটি পরিপূর্ণ কীবোর্ড-চালিত, যেটি ভিমপেরাটর ও ডিডব্লিউবি থেকে অনুপ্রেরণা পেয়েছে। এটি ডাকডাকগোকে ডিফল্ট অনুসন্ধান ইঞ্জিন হিসেবে ব্যবহার করে। ফেডোরা ও আর্চের মত লিনাক্স ডিস্ট্রিবিউশনের ন্যাটিভ রিপোজিটরিতে এ ব্রাউজার রয়েছে। 
ফ্লোরিয়ান ব্রুহিন কিউটব্রাউজারের উন্নয়ন করেছেন, যার জন্যে তিনি ২০১৬ সালে সিএইচ ওপেন সোর্স পুরস্কার লাভ করেন।
নারায়ণগড় বিধানসভা কেন্দ্র

নারায়ণগড় (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৫ নং নারায়ণগড় বিধানসভা কেন্দ্রটি নারায়ণগড় সমষ্টি উন্নয়ন ব্লক এর অন্তর্গত। 
নারায়ণগড় বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
২০১৬ সালের নির্বাচনে, তৃণমূল কংগ্রেসের প্রদ্যুৎ কুমার ঘোষ তার নিকটতম প্রতিদ্বন্দ্বী সিপিআই (এম) এর ডা. সূর্য কান্ত মিশ্র কে পরাজিত করেন।
২০১১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সূর্য কান্ত আট্টাকে পরাজিত করেন।
২০০৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সলিল কুমার দাস পট্টনায়ককে পরাজিত করেন।
২০০১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সলিল কুমার দাস পট্টনায়ককে পরাজিত করেন।
১৯৯৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।
১৯৯১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ডা. সূর্য কান্ত মিশ্র নারায়ণগড় বিধানসভা কেন্দ্র থেকে জয়ী হন, ২০০৬ ও ২০০১ সালে তৃণমূল কংগ্রেসের সলিল কুমার দাস পট্টনায়ককে পরাজিত করেন, ১৯৯৬ সালে কংগ্রেসের দুর্গেশ মিশ্রকে এবং ১৯৯১ সালে কংগ্রেসের সলিল কুমার দাস পট্টনায়ককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিভূতিভূষণ দে ১৯৮৭ সালে কংগ্রেসের তিমির বরণ পাহাড়ীকে এবং ১৯৮২ সালে কংগ্রেসের কৃষ্ণ দাস রায়কে পরাজিত করেন। কংগ্রেসের কৃষ্ণ দাস রায় ১৯৭৭ সালে জনতা পার্টির মিহির কুমার লাহাকে পরাজিত করেন।
১৯৭২ এবং ১৯৭১ সালে কংগ্রেসের ব্রজ কিশোর মাইতি জয়ী হন। বাংলা কংগ্রেসের মিহির কুমার লাহা ১৯৬৯ সালে জয়ী হন। ১৯৬৭ সালে কংগ্রেসের কে.ডি. রায় জয়ী হন। ১৯৬২ সালে কংগ্রেসের কৃষ্ণ প্রসাদ মণ্ডল জয়ী হন। ১৯৫৭ সালে নারায়ণগড় কেন্দ্রে আসন ছিল না। স্বাধীন ভারতের প্রথম নির্বাচন ১৯৫১ সালে, নারায়ণগড় কেন্দ্রটি যৌথ আসন ছিল কেএমপিপি এর সুরেন্দ্রনাথ প্রমাণিক এবং বিজেএসের কৃষ্ণ চন্দ্র সতপতি জয়ী হন।
ইউজেবল ব্রাউজার

ইউজেবল () ইউনিক্স দর্শন ও সিম্পলিসিটি লালন করা একটি ফ্রি ও ওপেন সোর্স মিনিমালিস্ট ওয়েব ব্রাউজার। ২০০৯ সালের প্রথম দিকে এর উন্নয়ন শুরু হয় কিন্তু এখনও একে ডেভেলপাররা আলফা স্টেজে রয়েছে বলে মনে করেন। ইউজেবলের মূল উপাদানগুলো সিতে লিখা হয়েছে, কিন্তু অন্যান্য ভাষাও ব্যবহার করা হয়েছে, বিশেষত পাইথন। ইউজেবল প্রকল্পের সমস্ত অংশই ফ্রি লাইসেন্সের অধীনে প্রকাশিত, প্রধানত গ্নু জেনারেল পাবলিক লাইসেন্স সংস্করণ ৩।
"ইউজেবল" শব্দ থেকে "Uzbl" শব্দটি এসেছে।
উন্নয়নের প্রাথমিক ধাপে হলেও, মিনিমালিস্ট ব্রাউজার হিসেবে এর বেশ খ্যাতি রয়েছে।
উত্তর হামছাদী ইউনিয়ন

উত্তর হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
১৭.৫ বর্গমিটার
৪৫৫২১ জন
লক্ষ্মীপুর সদর উপজেলার সর্ব-উত্তরে উত্তর হামছাদী ইউনিয়নের অবস্থান। এ ইউনিয়নের দক্ষিণে দক্ষিণ হামছাদী ইউনিয়ন, দক্ষিণ-পূর্বে পার্বতীনগর ইউনিয়ন, পূর্বে বশিকপুর ইউনিয়ন ও রামগঞ্জ উপজেলার করপাড়া ইউনিয়ন, উত্তরে রামগঞ্জ উপজেলার লামচর ইউনিয়ন এবং পশ্চিমে রায়পুর উপজেলার বামনী ইউনিয়ন অবস্থিত।
উত্তর হামছাদী ইউনিয়ন লক্ষ্মীপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
শিক্ষার হার ৮১%, স্বশিক্ষার  হার-৯৩%
জেলা সদর থেকে ১০ কিঃ মিঃ
১➤শহীদ বাসু বাজার।
২➤কালি বাজার।
৩➤সমিতির হাট।
৪➤মীরগঞ্জ বাজার।
৫➤ডাগ্গাতলী বাজার।
৬➤কাজীর দিঘীর পাড় বাজার।
৭➤চৌধুরী বাজার।
৮➤কাফিলাতলী বাজার।
৯➤মন্ডলতলী বাজার।
১০➤বাংলা বাজার
১➤ইসহাক জমিদার বাড়ি।
২➤হামছাদী বেড়ীবাঁধ
৩➤হাসন্দী মা ও শিশু হাসপাতাল রোড।
৪➤বাসু বাজার শহীদ সমাধি। ৫/সাউরডাঙা
মো: নজরুল ইসলাম, চেয়ারম্যান
হাজী আবুল হোসেন ইনস্টিটিউট অব টেকনোলজি, টাঙ্গাইল

হাজী আবুল হোসেন ইনস্টিটিউট অব টেকনোলজি হলো টাঙ্গাইল ,বাংলাদেশ এর বাংলাদেশ কারিগরি শিক্ষা বোর্ড এর অধিনে একটি পলিটেকনিক ইনস্টিটিউট। যা ২০০০ সালে প্রতিষ্ঠিত হয়।
হাজী আবুল হোসেন ছিলেন টাঙ্গাইল জেলার একজন বিখ্যাত ব্যবসায়ী, সমাজতান্ত্রিক, উদ্যোক্তা, দক্ষ সমাজকর্মী এবং ১৯৪০ সালের ৩০ নভেম্বর বাংলাদেশের দিবুলিয়া, টাঙ্গাইলে জন্মগ্রহণ করেন। ১৯৭১ সালে মুক্তিযুদ্ধে তিনি অংশ নেন। ১০ সেপ্টেম্বর ১৯৯৬ সালে তিনি মাত্র ৫৬ বছর বয়সে মৃত্যুবরণ করেন।
তার মানবিক কাজের প্রশংসা করে টাঙ্গাইলের লোকেরা "দানবীর" উপাধিতে হাজী আবুল হোসেনকে ভূষিত করেন। ১৩৯৬ বঙ্গাব্দে তার কর্মের স্বীকৃতিস্বরূপ বাংলাদেশ শিল্প কৃষ্টি সংসদ কর্তৃক তাকে মরণোত্তরভাবে "জ্ঞান তাপস ড. মুহম্মদ শহীদুল্লাহ স্বর্ণ পদক"-এ ভূষিত করা হয়।
২০০০ সালে প্রতিষ্ঠিত এই বিদ্যালয়টি তার নামে নামকরণ করা হয়।
হ্যাবিট যুব উৎসব যুব ছাত্রদের একটি বার্ষিক সমাবেশ। এটি হাজী আবুল হোসেন ট্রাস্ট দ্বারা আয়োজিত হয়। প্রায় ছয় হাজার প্রতিভাবান তরুণ শিক্ষার্থী অংশগ্রহণ করে এতে।
ডাস্টিন রোডস

ডাস্টিন প্যাট্রিক রানেলস(ইংরেজি:Dustin Patrick Runnels) একজন আমেরিকান পেশাদার কুস্তীগির। যে তার রিংনাম ডাস্টিন রোডস নামে অল এলিট রেসলিং এর হয়ে কুস্তি লড়েন। সে পূর্বে ডাব্লিউডাব্লিউএফ এও কুস্তি লড়তেন। তার পিতা হল অফ ফেমার ডাস্টি রোডস।
রানেলস তার প্রথম ম্যাচ খেলে ডাব্লিউডাব্লিউএফ এ (বর্তমানে ডাব্লিউডাব্লিউই) পল ডায়মন্ড এর বিপক্ষে এমএসজি সো ২১ এ সেপ্টেম্বর ১৯৯০ এ।
এছাড়াও তিনি অন্যান্য কুস্তি ব্র‍্যান্ড ডাব্লিউসিডাব্লিউ,টিএনএ তে কুস্তি লড়েছেন ডাস্টিন রোডস নামে। তাছাড়াও রানেলস ব্লাক রিং এবং সেভেন নামেও কিছুকাল কুস্তি লড়েছেন।
ডাব্লিউডাব্লিউএফ/ই এবং ডাব্লিউসিডাব্লিউ মিলিয়ে রানেলস ২০বার চ্যাম্পিয়নসিপ জিতেছেন।
এখানে তার রেসলিং ডেবিউ হয় ১৩ সেপ্টেম্বর ১৯৮৮ সালে এবং সেই ম্যাচ এ তিনি বব কুক কে হারায়। ২৩ এ মে ১৯৮৯ সালে তিনি এখানে ফ্লোরিডা চ্যাম্পিয়নশিপ জিতে এবং একমাস নিজের কাছে রেখেছিলেন।
তিনি এজিপিএ তে রেসলিং টুর এ গিয়েছিলেন
এবং ১৯৯০ এ বার্ষিক চ্যাম্পিয়ন কারণিবাল এ দশম দিন এবং বিশতম দিন,তিনি সেখানে কুস্তি লড়েছিলেন।
রানেলস ইউএসআরডাব্লিউ তে যোগ দেন ১৯৮৯ সালে যোগ দেন।কিন্তু সেখানে তার। সাফল্য না আসলে সে সেখান থেকে ১৯৯০ সালে চলে আসেন।
বাদাঘাট ইউনিয়ন

বাদাঘাট ইউনিয়ন বাংলাদেশের সিলেট বিভাগের সুনামগঞ্জ জেলার অন্তর্গত তাহিরপুর উপজেলার অধীনে একটি প্রশাসনিক ইউনিট বা ইউনিয়ন পরিষদ ।
১ থেকে ৯ নং পর্যন্ত
ওয়ার্ড নং ১
ধরুন্দ, হোসনা, পাতারগাঁও, কাঞ্চনপুর, ইউনুছপুর, সোনাপুর ও ইসলামপুর।
ওয়ার্ড নং ২
নাগরপুর, নওগাঁ ভোলাখালী, বাদলারপাড় ও ননাই
ওয়ার্ড নং ৩
মল্লিকপুর, বাদাঘাট, বাদাঘাট বাজার ও কামড়াবন্দ।
ওয়ার্ড নং ৪
সোহালা, ইছবপুর, নুরপুর, লামাপাড়া, কোনাহাট, কোনাটছড়া, উত্তর ছড়া ও পাঠানপাড়া।
ওয়ার্ড নং ৫
দীঘিরপাড়, মোল্লাপাড়া, সুন্দরপাহাড়ী, জামবাগ, ঘাগড়া ও যশপ্রতাপ।
ওয়ার্ড নং ৬
ঘাগটিয়া, গড়কাটি, কাইকরপাড়া, রাণাপাড়া, পূর্বদৈল, 
ওয়ার্ড নং ৭
মোদের গাও, রহমতপুর, কামালপুর, করিমপুর, সোনাপুর, মন্তাজপুর, বিন্নাকুলি ও লামাশ্রম।
ওয়ার্ড নং ৮
লাউড়েরগর, শাহিদাবাদ, দশঘর, চড়ার পাড়, ঢালারপাড়,
ওয়ার্ড নং ৯
পুরাণ লাউর, মোকশেদপুর উত্তর, মোকশেদপুর দক্ষিণ, 
ঘাগড়া 
গড়কাটি
ঘাগটিয়া 
জামবাগ
মোল্লাপাড়া
যশপ্রতাপ
দিঘীরপাড়
কোনাট চড়া
পাঠান পাড়া
ইছবপুর
নুরপুর
সোহালা
মল্লিকপুর
লামাপাড়া 
কামড়াবন্দ
বাদাঘাট 
ননাই ভোলাখালী
নাগরপুর
সোনাপুর
ইসলাম পুর
কাঞ্চনপুর
ইউনুসপুর
পাতার গাও
গাজিপুর
শাহিদাবাদ
লাউরেগর
পুরান লাউর
চড়ারপার
ঢালাপার
জাজ্ঞালহাটি
রাজার গাও
বিন্নাকুলী
কামালপুর 
মোদেরগাও
মন্তাজপুর
সোনাপুর
গুটিলা
কালের স্বাক্ষী বহনকারী বাঙ্গার খাল নদীরতীরে গড়ে উঠা তাহিরপুর উপজেলার একটি ঐতিহ্যবাহী অঞ্চল হলো বাদাঘাট ইউনিয়ন । এই ইউনিয়নের নবগ্রাম ছিল শ্রীহট্টের প্রাচিন লাউড় রাজ্যের রাজধানী এবং বৈষ্ণব দার্শনিক অদ্বৈত আচার্যের জন্ম স্থান । 
১. আইডিয়াল ভিশন একাডেমী বাদাঘাট 
২. বাদাঘাট পাবলিক উচ্চ বিদ্যালয়
৩. লাউড়েরগড় আদর্শ উচ্চ বিদ্যালয়
✴*বালিকা উচ্চ বিদ্যালয়- ১ টি।
১.আলহাজ্ব জয়নাল আবেদীন বালিকা উচ্চ বিদ্যালয়।
১. বাদাঘাট সরকারি কলেজ।
✴️* মাদ্রাসা- ০৩ টি।
মাদ্রাসা ধরন - স্বতন্ত্র এবতেদায়ী (০১) টি ও দাখিল মাদ্রাসা (০২)টি।
১.সোহালা স্বতন্ত্র ইবতেদায়ী মাদ্রাসা।
২.বাদাঘাট রহমানিয়া আওয়ামী দাখিল মাদ্রাসা।
৩.হযরত শাহ আরফিন (রহঃ) সুন্নীয়া দাখিল মাদ্রাসা।
শাহ আরফিন (রহঃ) এর মোকাম, শাহিদাবাদ।
✴️*এতিমখানা- ২ টি।
১. হযরত শাহ আরফিন (রহঃ) এতিমখানা।স্থান -শাহ আরফিন (রহঃ) এর মোকাম,শাহিদাবাদ।
২.আলহাজ্ব জয়নাল আবেদীন এতিমখানা, সোহালা।
নরওয়েজীয় ডাক ও টেলিযোগাযোগ কর্তৃপক্ষ

নরওয়েজিয়ান যোগাযোগ কর্তৃপক্ষ (), যাকে নরওয়েজিয়ান ডাক ও টেলিযোগাযোগ কর্তৃপক্ষও () বলা হয়ে থাকে, হল একটি সরকারী প্রতিষ্ঠান যেটি নরওয়ের টেলিযোগাযোগ এবং ডাক সংক্রান্ত কার্যাদি নিয়ন্ত্রণ করে। এই সংস্থার প্রধান দায়িত্ব হল টেলিযোগাযোগের বাজার নিয়ন্ত্রণ করা, নম্বর বণ্টন, ফ্রিকোয়েন্সি কনসেসন্স ইত্যাদি।
মোহাম্মদ আলী (মুক্তিযোদ্ধা)

মোহাম্মদ আলী (জন্ম: অজানা - মৃত্যু: ২৭ মার্চ ১৯৭১) বাংলাদেশের স্বাধীনতা যুদ্ধে ঠাকুরগাঁওয়ের প্রথম শহীদ।
১৯৭১ সালে ঠাকুরগাঁও ছিলো দিনাজপুর জেলার একটি মহকুমা। পাকিস্তানি শাসকদের অত্যাচার ও নিপীড়নের কারণে সারা বাংলার মত প্রত্যন্ত এই জনপদেও চাপা ক্ষোভ বিরাজ করতে ছিলো । ১৯৭১ সালের ৭ই মার্চ সকাল থেকেই রেডিওতে ঘন ঘন প্রচার করা হচ্ছিল বঙ্গবন্ধুর শেখ মুজিবুর রহমানের ভাষণ সরাসরি ঢাকার রমনায় অবস্থিত রেসকোর্স ময়দানে থেকে প্রচার করা হবে। কিন্তু বঙ্গবন্ধু ভাষণের মঞ্চে উঠার আগ মুহূর্তে পাকিস্তানি সেনাবাহিনীর সরাসরি প্রচার বন্ধ করে দেয়। ৮ মার্চ বঙ্গবন্ধুর সমগ্র ভাষণের রেকর্ড রেডিওতে প্রচারিত হওয়ার পর শহর বিক্ষোভে গর্জে উঠে। এরপরে সারাদেশের মত ঠাকুরগাঁও মহকুমাতেও পাকিস্তানি শাসন ব্যবস্থা ভেঙ্গে পরে । স্কুল, কলেজ, অফিস আদালত পরিচালিত হতে থাকে বঙ্গবন্ধুর নির্দেশে ।
২৫ মার্চ গভীর রাতে ঢাকায় পাকিস্তানি হানাদার বাহিনী হত্যাযজ্ঞ খবর পৌঁছার পর ২৭ মার্চ ঠাকুরগাঁও শহরে মুক্তিকামী জনতার এক বিশাল মিছিল বের হয়। মিছিলের উদ্দেশ্য ছিল ইপিআর (বর্তমানে বিজিবি ) ক্যাম্পে গিয়ে বাঙ্গালী ইপিআরদের সঙ্গে একাত্মতা ঘোষণা করা।
মিছিলটি ঠাকুরগাঁও শহরের প্রাণকেন্দ্র চৌরাস্তা থেকে দক্ষিণে কালীবাড়ি মোড়ের কাছে অগ্রসর হতেই মিছিলের সামনে এসে হাজির হয় পাক হানাদার বাহিনীর একটি জীপ ও এক লরী সৈন্য। জীপ থেকে নেমে মেজর মোহাম্মদ হোসেন ও ক্যাপ্টেন নাবিদ আলম মিছিলকারীদের জিজ্ঞাসা করে, তোমরা কি চাও? মিছিল থেকে অসীম সাহসী, অকুতোভয় বলিষ্ঠদেহী, মধ্য বয়সী মোহাম্মদ আলী সামনে এসে চিৎকার দিয়ে উঠে "জয় বাংলা, স্বাধীন বাংলা" । মেজর মোহাম্মদ হোসেনের ইশারায় হানাদারের রাইফেল গর্জে ওঠে। মুহূর্তে চিৎকার দিয়ে রাস্তায় লুটিয়ে পড়ে মোহাম্মদ আলী। মিছিলের বাকি লোক ছত্রভঙ্গ হয়ে বিভিন্ন দিকে ছুটে পালিয়ে যায়। পাকা রাস্তার ওপর রক্তাক্ত অবস্থায় পড়ে থাকে মোহাম্মদ আলীর লাশ। তড়িঘড়ি করে ঘটনাস্থলে রাস্তার পূর্বপাশে মোহাম্মদ আলীর লাশ দাফন করা হয়। ঐ দিনই কে বা কারা কবরের উপর একটি কাগজে লিখে টানিয়ে দেয়, ঠাকুরগাঁওয়ে স্বাধীনতা যুদ্ধের প্রথম শহীদ মোহাম্মদ আলী।
মোহাম্মদ আলীর স্মৃতিকে ধরে রাখতে তার কবরের পাশের সড়কের নামকরণ করা হয় "শহীদ মোহাম্মদ আলী সড়ক" । পরবর্তীতে তার কবরের উপর স্মৃতিসৌধ নির্মাণ করা হয়। এছাড়া ঠাকুরগাঁও জেলা স্টেডিয়ামে নাম পরিবর্তন করে রাখা হয় "শহীদ মোহাম্মদ আলী স্টেডিয়াম" ।
ফাটাকেষ্ট (চলচ্চিত্র ধারাবাহিক)

ফাটাকেষ্ট হলো ভারতীয় বাংলা ভাষার চলচ্চিত্র সিরিজ। এটি পরিচালনা করেন স্বপন সাহা। সিরিজটির প্রথম চলচ্চিত্র এমএলএ ফাটাকেষ্ট মুক্তি পায় ২০০৬ সালে,
এবং ২০০৭ সালে এর ২য় চলচ্চিত্র মিনিস্টার ফাটাকেষ্ট মুক্তি পায়।
ফাটাকেষ্ট সিরিজের প্রথম দুইটি চলচ্চিত্র সফল হওয়ার কারণে, নির্মাতা তৃতীয় চলচ্চিত্র নির্মাণের জন্য অনুপ্রাণিত হয়। গণমাধ্যমের সাথে এক সাক্ষাতকারে এ সম্পর্কে অভিনেতা মিঠুন চক্রবর্তী পরবর্তী আরেকটি চলচ্চিত্র হওয়ার ইঙ্গিত দেন।
ফাটাকেষ্ট সিরিজের প্রথম চলচ্চিত্র এমএলএ ফাটাকেষ্ট "মারবো এখানে লাশ পরবে শশ্মানে" সংলাপটির জন্য খ্যাতি লাভ করে।
মির্জা আব্বাস

মির্জা আব্বাস উদ্দিন আহমেদ যিনি মির্জা আব্বাস (জন্ম ৭ ফেব্রুয়ারি ১৯৫১) নামে অধিক পরিচিত, হলেন একজন বাংলাদেশি রাজনীতিবিদ ও ব্যবসায়ী। তিনি অবিভক্ত ঢাকা সিটি করপোরেশনের মেয়র ও তৎকালীন ঢাকা-৬ আসনের সংসদ সদস্য ছিলেন। তিনি খালেদা জিয়ার দ্বিতীয় মন্ত্রিসভায় গৃহায়ন ও গণপূর্ত মন্ত্রণালযয়ের মন্ত্রী হিসেবে দায়িত্ব পালন করেন। তিনি বাংলাদেশ জাতীয়তাবাদী দলের জাতীয় স্থায়ী কমিটির সদস্য।
মির্জা আব্বাস ১৯৫১ সালের ৭ ফেব্রুয়ারি কিশোরগঞ্জ জেলায় জন্মগ্রহণ করেন। তার পিতার নাম আব্দুর রাজ্জাক ও মাতার নাম কমলা খাতুন। স্থানীয় বিদ্যালয় থেকে প্রাথমিক ও মাধ্যমিক শিক্ষা শেষ করে তিনি ১৯৬৬ সালে তৎকালীন শহীদ সোহরাওয়ার্দী মহাবিদ্যালয়ে ভর্তি হয়ে ১৯৭১ সালে ঢাকা বিশ্ববিদ্যালয়ের অধীনে বাণিজ্য শাখা থেকে স্নাতক ডিগ্রী অর্জন করেন।
মির্জা আব্বাস ১৩ জানুয়ারি ১৯৮৩ সালে আফরোজা আব্বাসকে বিয়ে করেন। আফরোজা বিএনপির অঙ্গসংগঠন বাংলাদেশ জাতীয়তাবাদী মহিলা দলের কেন্দ্রীয় কমিটির সভাপতি। এই দম্পতীর ২ ছেলে ও ১ মেয়ে।
মির্জা আব্বাস কর্মজীবনের প্রথমে মির্জা এন্টারপ্রাইজ নামে তাদের পারিবারিক ব্যবসায় যুক্ত হন। তিনি ঢাকা ব্যাংক প্রতিষ্ঠা করেন। ১৯৯৫ সালে তাকে ঢাকা ব্যাংকের বিকল্প পরিচালক হিসেবে অফিসিয়ালি পরিচয় করিয়ে দেওয়া হয়। ১৯৯৫ সালের ২৯ মার্চ তিনি ব্যাংকের পরিচালক হিসেবে নিযুক্ত হন।
আব্বাস, ঢাকার শাহজাহানপুরে ১৯৮০ সালে নারী শিক্ষার জন্য মির্জা আব্বাস মহিলা কলেজ প্রতিষ্ঠা করেন।
জিয়াউর রহমান, বাংলাদেশ জাতীয়তাবাদী দল গঠনের পর মির্জা আব্বাস এ দলে যোগদান করেন এবং তিনি দলটির প্রথমদিককার একজন নেতা।
১৯৮০-এর দশকে হুসেইন মুহাম্মদ এরশাদের শাসনামলে তিনি স্বৈরাচারবিরোধী আন্দোলনে সক্রিয়ভাবে অংশ নিয়ে গুরুত্বপূর্ণ ভূমিকা পালন করেন। ১৯৯০ সালে বাংলাদেশের আন্দোলনে তিনি গুরুত্বপূর্ণ সংগঠক হিসেবে কাজ করেন।
১৯৯১ সালের পঞ্চম জাতীয় সংসদ নির্বাচনে তিনি ঢাকা-৬ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য হিসেবে নির্বাচিত হন।
তিনি ২০ মার্চ ১৯৯১ থেকে ১৯ মে ১৯৯১ পর্যন্ত যুব ও ক্রীড়া প্রতিমন্ত্রী হিসেবে দায়িত্ব পালন করেন।
১৯ মে ১৯৯১ সালে তিনি অবিভক্ত ঢাকা সিটি করপোরেশনের মেয়র হিসেবে নিযুক্ত হন। ২৮ ডিসেম্বর ১৯৯৩ সাল পর্যন্ত তিনি এ দায়িত্ব পালন করেন।
১৫ ফেব্রুয়ারি ১৯৯৬ সালের বিতর্কিত ষষ্ঠ জাতীয় সংসদ নির্বাচনে তিনি ঢাকা-৬ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য হিসেবে নির্বাচিত হন।
১৯ মার্চ ১৯৯৬ থেকে ৩০ মার্চ ১৯৯৬ পর্যন্ত তিনি বিতর্কিত ষষ্ঠ জাতীয় সংসদের ভূমিমন্ত্রীর পাশাপাশি গৃহায়ন ও গণপূর্ত মন্ত্রণালয়ের মন্ত্রী হিসেবে দায়িত্ব পালন করেন।
১২ জুন ১৯৯৬ সালের সপ্তম জাতীয় সংসদ নির্বাচনে তিনি ঢাকা-৬ আসন থেকে বাংলাদেশ জাতীয়তাবাদী দলের প্রার্থী হিসেবে সাবের হোসেন চৌধুরীর কাছে পরাজিত হন।
১ অক্টোবর ২০০১ সালের অষ্টম জাতীয় সংসদ নির্বাচনে তিনি ঢাকা-৬ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য হিসেবে নির্বাচিত হন।
১১ অক্টোবর ২০০১ থেকে ২৭ অক্টোবর ২০০৬ পর্যন্ত তিনি গৃহায়ন ও গণপূর্ত মন্ত্রণালয়ের মন্ত্রী হিসেবে দায়িত্ব পালন করেন। তার সময়কালেই ২০০৬ সালের ডিসেম্বরে ইমারত নির্মাণ বিধিমালা সংশোধিত আইন পাশ হয়।
আব্বাস ২০০৮ সালের নবম জাতীয় সংসদ নির্বাচনে মামলার কারণে ও ২০১৪ সালের দশম জাতীয় সংসদ নির্বাচনে নিজ দলের সিদ্ধান্তের কারণে নির্বাচনে অংশগ্রহণ করতে পারেন নাই।
২০১৮ সালের একাদশ জাতীয় সংসদ নির্বাচনে ঢাকা-৮ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে তিনি পরাজিত হন।
মিনিমালিজম (কম্পিউটিং)

কম্পিউটিংয়ে মিনিমালিজম হলো হার্ডওয়্যার ও সফটওয়্যার ডিজাইনে মিনিমালিস্ট মূলনীতি ও ভাবাদর্শের প্রয়োগ। এ দিক থেকে, মিনিমালিজম হলো এমন সিস্টেম ডিজাইন করা যা যতটুকু সম্ভব ন্যূনতম হার্ডওয়্যার ও সফটওয়্যার রিসোর্স ব্যবহার করে।
ব্যবহারকারীকে সংশয়ে ফেলতে পারে এমন বাটন ও ডায়লগ বক্স সরানোর মাধ্যমে ডেভেলপাররা ব্যবহারকারী ইন্টারফেস তৈরী করতে পারে। মাঝেমধ্যে মিনিমালিজম দৃশ্য শিল্পেও ব্যবহার করা হয়, বিশেষত হার্ডওয়্যার ডিভাইসের ইন্ডাস্ট্রিয়াল ডিজাইন অথবা সফটওয়্যার থিমে।
কিছু ডেভেলপার এমন প্রোগ্রাম তৈরী করার চেষ্টা করেছে, যা অল্প কিছু লাইনের কোডে নির্দিষ্ট একটি কার্য নির্বাহ করতে সক্ষম অথবা নির্দিষ্ট একটি প্ল্যাটফর্মে সবচেয়ে ক্ষুদ্র আয়তনের কম্পাইল্ড এক্সিকিউটেবল ফাইল তৈরী করা। কিছু গ্নু/লিনাক্স ডিস্ট্রিবিউশন মিনিমালিজমকে তাদের একটি লক্ষ্য হিসেবে উল্লেখ করে। আলপিন লিনাক্স, আর্চ লিনাক্স, পাপ্পি লিনাক্স, বোধি লিনাক্স, ক্রাঞ্চব্যাং লিনাক্স, ডাইমবোলিক এবং ড্যাম স্মল লিনাক্স তেমনই কিছু ডিস্ট্রো। ইউনিক্স সিস্টেমের প্রাথমিক উন্নয়নও কম-ক্ষমতাসম্পন্ন হার্ডওয়্যারে হয়েছিলো। ড্যানিস রিচি ও কেন থম্পসনের মতে এটিই ডিজাইনে শৈল্পিকতা এনেছিলো।
কবিতা খানম

বেগম কবিতা খানম (জন্ম ৩০ জুন ১৯৫৭) হলেন বাংলাদেশের একজন সাবেক নির্বাচন কমিশনার ও সাবেক জেলা ও দায়রা জজ। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।
কবিতা খানম ১৯৫৭ সালের ৩০শে জুন নওগাঁ জেলার সদর উপজেলার উকিলপাড়া গ্রামে জন্মগ্রহণ করেন। তার পিতার নাম বজলুল হক। বজলুল হকের ৪ ছেলে ও ৪ মেয়ের মধ্যে কবিতা চতুর্থ।
১৯৭২ সালে নওগাঁ সরকারি বালিকা উচ্চ বিদ্যালয়ে মাধ্যমিক সম্পন্ন করে তিনি নওগাঁ বিএমসি কলেজ থেকে ১৯৭৪ সালে উচ্চ মাধ্যমিক সম্পন্ন করেন। ১৯৭৭ সালে রাজশাহী বিশ্ববিদ্যালয় থেকে প্রাণিবিজ্ঞানে স্নাতক এবং ১৯৭৮ সালে স্নাতকোত্তর ডিগ্রী অর্জন করেন। ১৯৮১ সালে একই বিশ্ববিদ্যালয় থেকে এলএলবি ডিগ্রী অর্জন করেন।
কবিতা খানম বাংলাদেশ সিভিল সার্ভিস পরীক্ষায় তৎকালীন বিচার ক্যাডার এ যোগদান করে ১৯৮৪ সালের ২২ ফেব্রুয়ারিতে রাজশাহীর মুন্সেফ (বর্তমানে সহকারী জজ) পদে যোগ দেন। ১৯৯৪ সালে যুগ্ম জেলা জজ, ২০০০ সালে অতিরিক্ত জেলা জজ ও ২০০৬ সালে জেলা জজ হিসেবে পদোন্নতি লাভ করেন। তিনি রাজশাহী ছাড়াও চাঁপাইনবাবগঞ্জ জেলায় কর্মরত ছিলেন। ২০১৬ সালের ৩০ জুন মাসে রাজশাহী জেলার সিনিয়র জেলা ও দায়রা জজ হিসেবে অবসর গ্রহণ করেন।
২০১৭ সালের ১৫ ফেব্রুয়ারিতে কবিতা খানম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।
কবিতা খানম ব্যক্তিগত জীবনে রাজশাহীর চিফ মেট্রোপলিটন ম্যাজিস্ট্রেট মসিউর রহমান চৌধুরীর সাথে বিবাহ বন্ধনে আবদ্ধ হন। ২০১১ সালে তার স্বামী মৃত্যুবরণ করেন। এই দম্পতির দুই সন্তান (এক ছেলে এবং এক মেয়ে) রয়েছে।
বাগমতী প্রদেশ

বাগমতী প্রদেশ (बागमती प्रदेश) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। বাগমতী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়। ২০২০ সালের জানুয়ারিতে সংখ্যাগরিষ্ঠের ভোটে প্রদেশ নং ৩ এর নামকরণ করা হয় বাগমতী প্রদেশ।
এই প্রদেশের ভূ-প্রকৃতি পার্বত্য অঞ্চলময়। সুউচ্চ গৌরীশঙ্কর, লাংতাং, জুগাল ও গণেশ পর্বত এ প্রদেশে অবস্থিত। প্রদেশের আয়তন ২০,৩০০ বর্গ কিলোমিটার, যা নেপালের মোট আয়তনের প্রায় ১৪%। সমুদ্রপৃষ্ঠ থেকে ভূমির উচ্চতা পর্ণমোচী, সরলবর্গীয় বন ও আলপাইন বনের জন্য সহায়ক। সমুদ্র-পৃষ্ঠ থেকে উচ্চতার উপরে তাপমাত্রা নির্ভর করে। সাধারণত গ্রীষ্মকালে বৃষ্টিপাত হয়।
নেপালের নতুন সংবিধান অনুসারে প্রদেশ নং ৩ এর প্রধান প্রশাসনিক কর্মকর্তা হলেন গভর্নর, প্রদেশ সরকারের প্রধান হলেন মুখ্যমন্ত্রী এবং প্রদেশের বিচার বিভাগের প্রধান হলেন পাটন উচ্চ আদালতের প্রধান বিচারপতি। প্রদেশ নং ৩ এর বর্তমান গভর্নর অনুরাধা কৈরালা, মুখ্যমন্ত্রী ডোরমনি পৌডেল এবং পাটন উচ্চ আদালতের প্রধান বিচারপতি হলেন টেক বাহাদুর মোকতান প্রদেশ নং ৩ এর প্রদেশ সভার আসন সংখ্যা ১১০টি। কেন্দ্রীয় প্রতিনিধি সভার ৩৫ জন সদস্য এই প্রদেশ থেকে নির্বাচিত হন।
অন্যান্য প্রদেশের মতো, প্রদেশ নং ৩ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ সভার অস্থায়ী কার্যালয় হেটৌডার আঞ্চলিক শিক্ষা অধিদপ্তরে অবস্থিত।
প্রদেশ নং ৩ এ মোট তেরোটি জেলা রয়েছে। প্রতিটি জেলার প্রশাসনিক দায়িত্ব পালন করেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৩-এ একটি মহানগর, একটি উপ-মহানগর, ৪১টি নগর ও ৭৪ টি গ্রামপালিকা রয়েছে।
প্রদেশ নং ৩ এর জেলাসমূহ হলো:
প্রদেশ নং ৩ জনসংখ্যার দিক থেকে নেপালের সর্ববৃহৎ প্রদেশ। নেওয়ার, তামাং, শেরপা, থারু, চেপাং, জিরেল, ব্রাহ্মণ, ছেত্রী প্রভৃতি বৈচিত্র‍্যময় সংস্কৃতির জাতিসত্তার মানুষ এখানে বাস করে। ২০১৭ সালের প্রতিনিধি সভা ও প্রদেশ সভা নির্বাচনে এই প্রদেশ থেকে সর্বাধিক সংখ্যক ভোটার অংশ নেয়।
সাধারণত জেলার বা শহরের নামানুসারে প্রদেশের অধিবাসীদের বিশেষায়িত করা হয়। তবে সমগ্র প্রদেশকে নির্দেশ করতে "নেপালমন্ডলী" নামটি ব্যবহৃত হয়।
শাহাদাত হোসেন চৌধুরী

শাহাদাত হোসেন চৌধুরী (এএফডব্লিউসি, পিএসসি, টিই) বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল যিনিবাংলাদেশ নির্বাচন কমিশনের একজন কমিশনার হিসেবে দায়িত্ব পালন করেন। 
শাহাদাত হোসেন ১৯৫৯ সালে নোয়াখালী জেলার কোম্পানীগঞ্জ উপজেলায় জন্মগ্রহণ করেন। তার পিতার নাম আলী ইমাম চৌধুরী এবং মাতার নাম ফেরদৌস আরা বেগম। এই দম্পতির পাঁচ সন্তানের মধ্যে শাহাদাত দ্বিতীয়। ১৯৭৪ সালে বসুরহাট সরকারি এএইচসি উচ্চ বিদ্যালয় থেকে প্রথম বিভাগে মাধ্যমিক এবং ১৯৭৬ সালে চট্টগ্রাম কলেজ থেকে উচ্চ মাধ্যমিক পাশ করেন। পরবর্তীতে চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন।
শাহাদাত হোসেন ১৯৮০ সালে বাংলাদেশ সেনাবাহিনীতে যোগদান করেন। ১৯৮২ সালে তিনি বাংলাদেশ সেনাবাহিনীতে সিগন্যাল কোরে কমিশন লাভ করেন। তৎকালীন বিডিআরের চট্টগ্রাম ও দিনাজপুরের সেক্টর কমান্ডার হিসেবে দায়িত্ব পালন করেন। কর্মরত অবস্থায় তিনি লাইবেরিয়া ও সিয়েরা লিওনে জাতিসংঘের শান্তিরক্ষী মিশনে অংশগ্রহণ করেন। তিনি ভারতের সামরিক টেলিযোগাযোগ প্রকৌশল কলেজ থেকে প্রকৌশলী ডিগ্রী লাভ করেন। পরবর্তীতে ডিফেন্স সার্ভিসেস কম্যান্ড অ্যান্ড স্টাফ কলেজ থেকে পিএসসি এবং জাতীয় প্রতিরক্ষা কলেজ থেকে এএফডব্লিউসি ডিগ্রী লাভ করেন।
২০০৭ থেকে ২০১০ সালের জুন পর্যন্ত তিনি বাংলাদেশ সরকারের ছবিসহ ভোটার তালিকা হালনাগাদ ও জাতীয় পরিচয়পত্র প্রণয়ন প্রকল্পে জাতীয় প্রকল্প পরিচালক হিসেবে দায়িত্ব পালন করেন। ২০১০ সালের জুনে তিনি সেনাবাহিনী থেকে অবসরগ্রহণ করেন। অবসরগ্রহণের পর কিছুকাল জাতিসংঘ উন্নয়ন কর্মসূচীর অধীন আফগানিস্তানে কাজ করেন। ২০০৮ সালে নেপালের সাধারণ নির্বাচনে আন্তর্জাতিক পর্যবেক্ষক ও ২০১১ সালে আফগানিস্তানের সাধারণ নির্বাচনে পর্যবেক্ষকের ভূমিকা পালন করেন।
২০১৭ সালের ১৫ ফেব্রুয়ারিতে শাহাদাত হোসেন, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।
ব্যক্তিগত জীবনে শাহাদাত হোসেন, সারওয়াত চৌধুরীর সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।
সাপমারা ইউনিয়ন

সাপমারা ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
গোবিন্দগঞ্জ উপজেলা সদর থেকে প্রায় ০৯ কিলোমিটার উত্তর-পশ্চিমে এই ইউনিয়নের অবন্থান। কথিত প্রাচীনকালে এই ইউনিয়নে জঙ্গলে সাপে পরিপূর্ণ ছিল । স্থানীয়ভাবে সেখান থেকে সাপমারা নাম করন করা হয়।